Den Nord-Cimbriske Tilskuer, 1829-01-09
Indenlandsk. Hr. Cancellie=Assessor, Bye- og Herreds=Skriver Toft, som, i Anledning af Hans Majestæt Kongens allerhøieste Nærværelse heri Thisted i Aaret 1824. stiftede et Legat af 1000 Rbd. rede Sølv til Fordeel for Byen, under Benævnelse:"Legat for Thisted, Bye i Anledning af den 22de Juni 1824, har, til Erindring om Deres Kongelige Høiheder Prinds Frederik Carl Christians og Prindsesse Wihelmine, Marias høie Formæling, stiftet et Tillægs-Legat til hiint. Fundatsen af 1ste November f. A. for dette Tillægslegat indeholder, at Stifteren til Hoved-Legatets Bestyrelse paa førstkommende Aarsdag udbetaler 500 Rbd. r. S., og imedens en Deel deraf mueligviis vil kunne erholdes af de til den Tid indvundne Renter af det ældre Legat i Overeensstemmelse med sammes Fundation, der tilsteder, at Renterne, hvis det findes hensigtsmæssigt, sammenspares for flere Aar og da gjøres frugtbringende, skal i al Fald det fulde Beløb af Stifteren blive udredet. De Bestemmelser, der ere fastsatte for det oprindelige Legat, skulde ogsaa her vedbørligen overholdes, dog saaledes, at den Rente og Rentes Rente, der hidrører fra det gjorte Tilskud, ganske bespares indtil det samlede Legat paa denne Maade er opvoxet til en Capital af 5000 Rbd. Sølv; og selv efter denTid, skal der af Renterne aarligen og uforanderligen henlægges 50 Rbd. r. S. til en stedse stigende Forøgelse af Capitalfondet, saa alene det øvrige Beløb af de fulde aarlige Renter bliver at anvende efter Fundationen; alt til en varig og i Tiden meere kjendelig Befordring af det engang fastsatte Øiemeed: "Thisted Byes Hæder eller Tars." Det har allernaadigst behaget Hans Majestæt den 17de Decbr. sidstleden at meddele allerhøieste Confirmation aldeles gratis paa det saaledes oprettede Fundats af 1ste November, og det er derhos befalet Cancelliet at tilkjendegive Hr. Cancellie-Assessor Toft Hans Majestæts allernaadigste Tilfredshed med det patriotiske Sindelag, hvorpaa han ved denne Donation giver et nyt Beviis, Det af Officiererne og Mellemstabsbetjentene ved det Fyenske Regiment lette Dragoner oprettede Legat i Anledning af Prinds Frederik Carl Christians og Prindsesse Wilhelmine Marias høie Formæling see Tillæget til dette Blad No. 95 f. A.), har det under 4de Decbr. sidstl. allernaadigst behaget Hans Majestæt at forsyne med allerhøieste Confirmation. Bestemmelserne for dette Legat af 500 Sølv, ere i det Væsentlige, at Renterne, 20 Rbd. Sølv, udbetales hvert Aars 1ste Novbr. til en trængende Enke eller Datter efter en afdød Officier eller Mellemstabsbetjent der har staaet i det mindste 10 Aar ved det Fyenske Regiment lette Dragoner. Den som er tillagt Legatet, oppebærer det almindeligviis for Livstid, saafremt ikke hendes Stilling ved Givtermaal. at bør ansees forbedet i den Grad, at Legatet overdrages til en Anden. Directionen for Legatet bestaaer af Chefen for benævnte Regiment, den ældste Ritmester, den ældste Premierlieutnant, Regiments chirurgen og Regimentsauditeuren, hvilke samles eengang aarlig kort for den 1ste Novbr., og afgjøre Alt efter de fleste Stemmer. - Petrine Bølle mose, Enke efter den ved Regimentet forhen staaende Regimentsdyrlæge Flor, er den Første, hvem Legatet er tilstaaet, og paa Formælingsdagen udbetaltes hende 20 Rbd. Sølv.